
A kurzus leírása
A kurzus célja, hogy megismertesse a hallgatókat a világháló megjelenését és elterjedését értelmező elméleti belátásokkal; valamint a digitális térhez kapcsolódó kortárs média- és kultúripar különböző szegmenseinek jelenségeit, trendjeit igyekszik feltárni.

A kurzus keretében a hallgatók a hazai médiakutatás digitális jelenségekhez kötődő munkáiba is betekintést kapnak. A félév kiemelt témája a sportmédiaipar esetei és jelenségei.
Az előadás blokkjai félév közben változhatnak!

Követelmények, feladatok
1) Az értékelés módja: írásbeli teszt, amelynek alapja az előadások anyaga.

- A hallgatók az előadás diasorát, valamint a diákhoz kapcsolódó ajánlott olvasmányokat megkapják.

2) A tárgy kiváltható egy szemináriumi dolgozat megírásával, mely egy, a tematikához illeszkedő sportnarratíva bemutatását és elemzését jelenti.

A szemináriumi dolgozat tartalmi és formai követelményei:

- min. 12.000 karakter terjedelmű, tudományos és kritikai jellegű írás

- felépítése: a témaválasztás rövid indoklása; a kutatói kérdés megfogalmazása; az elemzési szempontok kijelölése; az elemzés eredményeinek, tapasztalatainak összefoglalása; valamint a dolgozatban hivatkozott szakirodalom feltüntetése pontos bibliográfiai adatokkal.
- A dolgozatok benyújtása az e-learning rendszeren keresztül történik.
- Leadási határidő: 2026. december 15. 22:00
- Formázási és jegyzetelési szabályokhoz ajánlott tanulmányozni a tanszéki honlapon elérhető záródolgozati tájékoztatót: https://kommunikacio.unideb.hu/sites/default/files/upload_documents/ba-zarodolgozat-formatum-2016.pdf 

Az oktató a félév során további szövegeket adhat meg.

